text: 
  Nu kan der snart ikke skrives flere vittigheder og sarkastiske 
  bemærkninger om den tidligere filippinske præsidentfrue, Imelda Marcos' 
  1.500 par sko, der har været udstillet i et specielt museum i 
  Malacanang-paladset i Manila.
  
  Skoene er nemlig blevet fjernet, og der går stærke forlydender om, at
   Imelda Marcos får dem tilbage.
  
  Museet i Malacanang, et slags rædselskabinet, der skulle bekrive afdøde
   præsident Ferdinand Marcos og hans hustrus bizarre og ekstravagante 
  livsstil, da de sad ved magten i 1960'erne og 70'erne, er nu 
  overtaget af landets Kulturfond og skal istedet anskueliggøre, hvad den
   filippinske nation gennem årene har mestret kulturelt.
  
  Amelito Ramos, hustru til den nuværende præsident Fidel Ramos, sagde 
  forleden ved en åbning af det omdannede museum, " at nationen her 
  vil vise at vi ikke kun er et land, der producerer billig hushjælp 
  og gæstearbejdere ".
  
  Kommende udstillinger vil bl.a beskæftige sig med filippinsk malerkunst 
  gennem tiderne.
  
  
  Foto: AP Imelda Marcos  -  glad for sko
  
  
  
  